Првата влада на ДФМ во 1945 година
Декларација на АСНОМ за основните права на граѓаните на Федерална Македонија (2 август 1944)
**Демократска Федерална Македонија** било името на Македонија како федерална држава во составот на новопрогласената Демократска Федерална Југославија. Ова име се користело во периодот од 2 август 1944 до 8 март 1946 г. кога Президиумот на Народното Собрание со закон се менува во Народна Република Македонија.

Во виорот на Втората светска војна, на Првото заседание на АСНОМ одржано на 2 август 1944 година во манастирот Св. Прохор Пчински со присуство на делегати од сите краишта на Македонија и на претставници на големите сили учесници во антифашистичката војна - САД и Велика Британија, се донесени следниве важни одлуки:

* Решение за прогласување на АСНОМ за врховно законодавно и извршно народно претставничко тело и највисок орган на државната власт на Демократска Македонија
* Декларацијата на АСНОМ за основните права на граѓаните на Демократска Македонија
* Решението на АСНОМ за воведување на македонскиот јазик како службен јазик во македонската држава
* Решението на АСНОМ за прогласување на Илинден – 2 август за народен и државен празник на македонската држава.

Првото заседание на АСНОМ формира свој Президиум, кој всушност претставува прва македонска влада. Покрај претседател, Президиумот имал двајца потпретседатели, двајца секретари и 17 члена. За претседател е избран Методија Андонов - Ченто.

Територијата на државата била поделена на народни одбори, околии и општини како облици на локална управа и самоуправа.

Излегува првиот број на весникот „Нова Македонија". Донесена одлука за основање на Школата за народни учители. Формирана е Народната библиотека „Климент Охридски". Формирана е Македонската филхармонија. Божиќните настани на Скопското Кале: одредени единици одбиваат да заминат на Сремскиот фронт и наместо тоа сакаат да се оди на Солун. Формиран е Македонскиот народен театар. Се одржува Првиот црковно-народен собор за обновување на Македонската православна црква. Формирана е првата македонска влада. Донесено е решение за утврдување на македонската азбука. Од печат излегува првиот македонски буквар.

На 8 март 1946 г. Президиумот на Народното Собрание донесува закон со кој дотогашното име Демократска Федерална Македонија се менува во Народна Република Македонија.

Поврзано
--------

* Влада на Македонија од 1945
* Президиум на Народното Собрание
* Народна Република Македонија

Наводи
------

1. ↑  www.sobranie.mk Архивирано на 25 јануари 2018 г. На 2 август 1944 година, Методија Андонов Ченто е избран за претседател на Президиумот на ова највисоко државно тело на **Демократска Федерална Македонија**, која подоцна е именувана како Народна Република Македонија.
2. ↑  www.mia.com.mk[*мртва врска*], На денешен ден, 8 март 1946. Президиумот на Народното собрание на Македонија донесе Закон за измена на името на Демократска Федерална Македонија

|  |  |
| --- | --- |
| Stub icon | *Оваа статија поврзана со Македонија е никулец. Можете да помогнете со тоа што ќе ја проширите.** п
* р
* у
 |


| * п
* р
* у
Државност на Македонија |
| --- |
| 
Демократска Федерална Македонија •
Народна Република Македонија •
Социјалистичка Република Македонија •
Република Македонија
 |
| 

---

 |